শ্যামচাঁদ মন্দির
শ্যামচাঁদ মন্দির ভারতের পশ্চিমবঙ্গ অঙ্গরাজ্যের বাঁকুড়া জেলার ওন্দা ব্লকের অন্তর্গত নিকুঞ্জপুর গ্রাম পঞ্চায়েতের এল্যাটি মৌজায় অবস্থিত। একটি মধ্যযুগীয় পুরাতাত্ত্বিক স্থাপত্য। অতীতে এই মন্দিরে শ্যামচাঁদ নামে রাধাকৃষ্ণ মূর্তি পূজিত হতেন। নতুন মূর্তিটি বর্তমানে নিকটবর্তী মাকড়া গ্রামে বিরাজমান। স্থাপত্যটি ওড়িশার রেখ দেউলের ন্যায় বলে স্থানীয় মানুষ এই মন্দিরকে দেউল বলেন। এটি জেলা সদর বাঁকুড়া শহর থেকে ১৫কিমি এবং বিষ্ণুপুর শহর থেকে ২৭ কিমি দূরত্বে অবস্থিত।